Domstolens dom (Tiende Afdeling) af 28. maj 2020 – Kommissionen mod Bulgarien (Jernbaneundersøgelsesorgan)
(Sag C-33/19) (1)
»Traktatbrud – jernbanesikkerhed i EU – direktiv 2004/49/EF – artikel 21, stk. 1 og 2 – manglende vedtagelse af bestemmelser med henblik på at sikre undersøgelsesorganets organisatoriske uafhængighed og dets selvstændige adgang til tilstrækkelige ressourcer«
1.      Transport – jernbanetransport – jernbanesikkerhed i EU – direktiv 2004/49 – undersøgelser af ulykker og hændelser – undersøgelsesorgan – uafhængighedsforpligtelse – national ordning, der ikke fastsætter tilstrækkelige rammer for procedurerne for udnævnelse og bedømmelse af medlemmerne af undersøgelsesorganet og ikke sikrer dette organs uafhængighed i forhold til infrastrukturforvalteren, der er underlagt transportministeren – manglende organisatorisk uafhængighed – undladelse
(Europa-Parlamentets og Rådets direktiv 2004/49, art. 21, stk. 1)
(jf. præmis 50, 62, 84-92, 101 og 122 samt domskonkl. 1)
2.      Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF)
(jf. præmis 78, 79, 110 og 111)
3.      Traktatbrudssøgsmål – sagens genstand – stævning – sammenhængende og præcis redegørelse for klagepunkterne – foreligger ikke – afvisning
[Art. 258 TEUF; Rettens procesreglement, art. 120, litra c)]
(jf. præmis 80-83)
4.      Transport – jernbanetransport – jernbanesikkerhed i EU – direktiv 2004/49 – undersøgelser af ulykker og hændelser – undersøgelsesorgan – uafhængighedsforpligtelse – national lovgivning, hvorefter hver undersøgelse afsluttes ved fremsendelse af en endelig rapport til transportministeren – lovlighed
(Europa-Parlamentets og Rådets direktiv 2004/49, art. 21, stk. 1 og art. 23, stk. 1 og 2)
(jf. præmis 94 og 97-100)
5.      Transport – jernbanetransport – jernbanesikkerhed i EU – direktiv 2004/49 – undersøgelser af ulykker og hændelser – undersøgelsesorgan – uafhængighedsforpligtelse – grænser – organets personale og budget – national lovgivning, hvorefter undersøgelsesorganets budgetforslag skal udarbejdes af en person, der er underlagt transportministeren – manglende finansiel uafhængighed – undladelse
(Europa-Parlamentets og Rådets direktiv 2004/49, art. 21, stk. 2)
(jf. præmis 112-122, domskonkl. 1)
Konklusion
1)
Republikken Bulgarien er ikke efterkommet sine forpligtelser i henhold til artikel 21, stk. 1 og 2, i Europa-Parlamentets og Rådets direktiv 2004/49/EF af 29. april 2004 om jernbanesikkerhed i EU og om ændring af Rådets direktiv 95/18/EF om udstedelse af licenser til jernbanevirksomheder og direktiv 2001/14/EF om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering (»jernbanesikkerhedsdirektivet«), idet den har undladt at træffe de nødvendige foranstaltninger for at sikre, at undersøgelsesorganet er uafhængigt af infrastrukturforvalteren, der er kontrolleret af ministeren for transport, informationsteknologi og kommunikation, og for at sikre, at dette organ er uafhængigt af denne forvalter med hensyn til nævnte organs adgang til tilstrækkelige ressourcer til at udføre sine opgaver.
2)
Republikken Bulgarien betaler sagsomkostningerne.
1 EUT C 122 af 1.4.2019.